**Prof. dr. Marko Robnik-Šikonja**

Marko Robnik-Šikonja se raziskovalno ukvarja z umetno inteligenco, strojnim učenjem in obdelavo naravnega jezika. Je avtor treh odprtokodnih programskih paketov s področja strojnega učenja, ki jih uporablja več deset tisoč uporabnikov. Je avtor več kot 100 znanstvenih člankov, ki so citirani več kot 3500-krat. Deluje kot urednik v mednarodnih in domačih revijah ter kot član programskih odborov vodilnih konferenc s področja umetne inteligence. Opravlja različne vodstvene in organizacijske funkcije na fakulteti, univerzi, v nacionalnem in mednarodnem okviru. Je nosilec več EU in nacionalnih raziskovalnih projektov. Na Univerzi v Ljubljani je v letu 2015 prejel Zlato plaketo, v letu 2018 pa soustvaril enega najodličnejših raziskovalnih dosežkov. Je soavtor štirih univerzitetnih učbenikov s področja umetne inteligence in algoritmov, ki jih predava na vseh treh stopnjah na več slovenskih in tujih institucijah.